Smūginis jautris

Smūginis jautris () – sprogstamosios medžiagos požymis, rodantis gebėjimą sprogti nuo staigaus suspaudimo (dėl smūgio ar greta įvykusio sprogimo).

Matavimo būdai 
Smūginis jautris yra vartojimo saugai svarbi sprogstamųjų medžiagų savybė, matuojama keletu būdų:
 smūginiai bandymai – nustatomas jautrumas smūgiui į kietą objektą. Vienas dažniausių yra Rotter’io smūginis bandymas (), kurio rezultatai išreiškiami nejautros skaičiumi (). Plačiai naudojami dar keturi smūginio bandymo būdai.
 Smūginis jautris paprastai nustatomas specialiuose įtaisuose, kuriuose ant sprogstamosios medžiagos krenta specialus krovinys. Smūginio jautrio matas būna:
 minimalus aukštis, iš kurio krentantis krovinys standartinėmis sąlygomis garantuotai (100 % atvejų) susprogdina sprogstamosios medžiagos užtaisą.
 procentas sprogimų, kuriuos sukelia krentantis standartinis krovinys iš standartinio aukščęio.
 tarpo bandymai () – bandymai, kurių metu nustatytomas didžiausias nuotolis, per kurį sužadinantysis užtaisas geba sužadinti sužadinamąjį užtaisą

Julius-Peters KG yra žinoma Vokietijos kompanija, gaminanti bandymų įrangą smūginiam jautriui matuoti.

Smūginio jautrio įvairovė 
 Kai kurių medžiagų (pvz., azoto trijodidas) praktiškai neįmanoma paliesti nesukeliant detonacijos, todėl kaip sprogstamosios medžiagos jos nepanaudojamos.
 Kai kurios kitos jautrios medžiagos (pvz., nitroglicerinas, acetono peroksidas) gali detonuoti nuo tvirto sutrenkimo, todėl jas draudžiama gabenti grynas.
 Acetono peroksidą kaip sprogstamąją medžiagą vis bando naudoti daugiausia teroristai, ji garsi tuo, kad jos gamintojai žūsta ją begamindami.
 Nitroglicerino jautriui sumažinti, kad būtų galima pervežti farmacijai skirtą nitrogliceriną, naudojami įvairūs metodai. Naudojamas kaip sprogstamoji medžiaga nitroglicerinas paprastai perdirbamas į mažai jautrias sprogstamąsias medžiagas (dinamitas, želignitas).
 Daug komercinių sprogstamųjų medžiagų (pvz., želignitas, hidrogelinės sprogstamosios medžiagos) yra tarpinio jautrumo, todėl gali būti saugiai gabenamos bei kilnojamos, nes nesprogsta nuo netyčinio sutrenkimo išmetus ar stuktelėjus kokiu įrankiu. Tačiau jos gali sprogti smarkiai trenkus metaliniu įrankiu ir tikrai sprogs patrankos vamzdyje, bandant jas iššauti artilerijos sviedinyje. Patikimam tokių medžiagų detonavimui naudojamai detonatoriai.
 Dar mažiau jautrios medžiagos yra ANFO, B mišinys ir kitos, kurios tokios nejautrios, kad siekant patikimai detonuoti detonatoriaus impulsą reikia sustiprinti detonatoriaus stiprintuvu.
 Kai kurios polimerais klijuotos sprogstamosios medžiagos, ypač gamintos iš TATB, skirtos naudoti itin atspariuose šaudmenyse, kurie nedetonuoja net jei greta įvyksta sprogimas.

Nuorodos 

Sprogstamosios medžiagos